CELEX: 32011D0881
Language: lv
Date: 2011-12-21 00:00:00
Title: 2011/881/ES: Komisijas Īstenošanas lēmums ( 2011. gada 21. decembris ) par finanšu lēmuma pieņemšanu attiecībā uz atbalsta piešķiršanu brīvprātīgiem uzraudzības pētījumiem par zaudējumiem medus bišu saimēs (izziņots ar dokumenta numuru C(2011) 9597)

23.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 343/119
            
         KOMISIJAS ĪSTENOŠANAS LĒMUMS
   (2011. gada 21. decembris)
   par finanšu lēmuma pieņemšanu attiecībā uz atbalsta piešķiršanu brīvprātīgiem uzraudzības pētījumiem par zaudējumiem medus bišu saimēs
   (izziņots ar dokumenta numuru C(2011) 9597)
   (2011/881/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 22.–24. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 75. panta 2. punktu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3) (turpmāk “īstenošanas kārtība”), un jo īpaši tās 90. pantu,
   tā kā:
   
               (1)
            
            
               Lēmumā 2009/470/EK noteiktas procedūras, kas reglamentē Kopienas finansiālo ieguldījumu izdevumiem veterinārijas jomā.
            
         
               (2)
            
            
               Jo īpaši Lēmuma 2009/470/EK 22. pantā ir paredzēts, ka Kopiena var veikt vai palīdzēt dalībvalstīm veikt tehniskos un zinātniskos pasākumus, kas vajadzīgi, lai izstrādātu Kopienas tiesību aktus veterinārijas jomā.
            
         
               (3)
            
            
               Komisijas paziņojumā Eiropas Parlamentam un Padomei par medus bišu veselību (4) ir iekļauts pārskats par jau pabeigtām Komisijas darbībām, kā arī darbībām, kas turpinās un ir saistītas ar medus bišu veselību Eiropas Savienībā. Galvenais paziņojumā izklāstītais jautājums ir bišu mirstība. Par bišu mirstību ir ziņojušas vairākas valstis visā pasaulē, tostarp arī ES dalībvalstis.
            
         
               (4)
            
            
               Eiropas Pārtikas nekaitīguma iestādes (EFSA) 2009. gada projektā “Bišu mirstība un bišu uzraudzība Eiropā” tika secināts, ka uzraudzības sistēmas ES lielākoties ir nepilnīgas un ka dalībvalstu līmenī trūkst datu, savukārt ES līmenī – salīdzināmu datu.
            
         
               (5)
            
            
               Galvenās Komisijas ierosinātās darbības bija izraudzīt ES references laboratoriju (EURL) bišu veselības jomā un sākt tādus uzraudzības pētījumus par zaudējumiem medus bišu saimēs, ko tehniski atbalsta EURL un līdzfinansē Komisija.
            
         
               (6)
            
            
               Pirmais posms jau ir īstenots, jo EURL bišu veselības jomā ir izraudzīta ar Komisijas Regulu (ES) Nr. 87/2011 (5) un darbojas kopš 2011. gada 1. aprīļa (ANSES – Sophia Antipolis – FR).
            
         
               (7)
            
            
               
                  EURL bišu veselības jomā pēc Komisijas lūguma ir izstrādājusi tehnisku dokumentu “Pamatnostādnes izmēģinājuma uzraudzības projektam par zaudējumiem medus bišu saimēs” (Basis for a pilot surveillance project on honey bee colony losses, pieejams http://ec.europa.eu/food/animal/liveanimals/bees/bee_health_en.htm), kurā ietverti norādījumi dalībvalstīm par uzraudzības pētījumu izstrādi.
            
         
               (8)
            
            
               Lai dati par bišu veselību būtu pieejamāki, ir lietderīgi atbalstīt tādus uzraudzības pētījumus, kas tiek veikti dalībvalstīs un ir saistīti ar zaudējumiem medus bišu saimēs.
            
         
               (9)
            
            
               Dalībvalstis tika aicinātas līdz 2011. gada 30. septembrim nosūtīt Komisijai savus uzraudzības pētījumus, kuri sagatavoti, pamatojoties uz EURL tehnisko dokumentu par bišu veselību.
            
         
               (10)
            
            
               Savus priekšlikumus uzraudzības pētījumiem ir iesūtījušas 20 dalībvalstis. Notiek šo priekšlikumu tehniska un finansiāla novērtēšana, lai izvērtētu to atbilstību tehniskajam dokumentam “Pamatnostādnes izmēģinājuma uzraudzības projektam par zaudējumiem medus bišu saimēs”. Pēc novērtēšanas un atlases procedūras ar Komisijas turpmāku lēmumu katrai dalībvalstij tiks noteikta līdzfinansējuma likme, kas nepārsniegs 70 %, un individuālā ieguldījuma summa.
            
         
               (11)
            
            
               Uzraudzības pētījumos ir jāiekļauj pārbaudes dravās pirms ziemas un apmeklējums pēc ziemas. Vēl viens apmeklējums tiek plānots vasarā. Tāpēc atkarībā no tā, kāda ir dalībvalstu programmu struktūra, pirmais apmeklējums ir gaidāms pirms 2012. gada ziemas un otrais – nākamajā gadā. Tāpēc šā lēmuma piemērošanas periodu varētu būt lietderīgi noteikt no 2012. gada 1. janvāra līdz 2013. gada 30. jūnijam.
            
         
               (12)
            
            
               Minēto pētījumu veikšanai ir lietderīgi piešķirt Savienības finansējumu EUR 3 750 000 apmērā.
            
         
               (13)
            
            
               Šis ir finansēšanas lēmums Regulas (EK, Euratom) Nr. 1605/2002 75. panta 2. punkta nozīmē un Regulas (EK, Euratom) Nr. 2342/2002 90. panta nozīmē.
            
         
               (14)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Darbībām, kas paredzētas uzraudzības projektu īstenošanai par zaudējumiem bišu saimēs, ir noteikts Eiropas Savienības finansiālais ieguldījums EUR 3 750 000 apmērā. Minētais finansējums ir izmantojams laikposmā no 2012. gada 1. janvāra līdz 2013. gada 30. jūnijam.
   2.   Šā panta 1. punktā minētais finansiālais ieguldījums nedrīkst pārsniegt 70 % un attiecas tikai uz izmaksām, kuras saistītas ar:
   
               i)
            
            
               laboratorijas testu veikšanu; un
            
         
               ii)
            
            
               darbiniekiem, kas īpaši nodarbojas ar:
               
                           —
                        
                        
                           paraugu ņemšanu un
                        
                     
                           —
                        
                        
                           veselības stāvokļa uzraudzību dravās un bišu saimēs.
                        
                     
         2. pants
   Šis lēmums ir adresēts dalībvalstīm.
   
      Briselē, 2011. gada 21. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 248, 16.9.2002., 1. lpp.
   
      (3)  OV L 357, 31.12.2002., 1. lpp.
   
      (4)  COM(2010) 714 galīgā redakcija.
   
      (5)  OV L 29, 3.2.2011., 1. lpp.